Dikbeka kukolo

La Dikbeka kukolo (Pachycoccyx audeberti) estas afrotropisa specio de la kukoledoj, familio de la ordo de birdoj, nome Cuculiformes, kiuj inkludas ankaŭ la vojkurulojn, la aniojn, la centropojn kaj la hoacinon. Tiu ĉi estas unutipa, tio estas unika en la genro Pachycoccyx.

Ĝi troviĝas en preskaŭ tuta Afriko sub Saharo, nome Angolo, Benino, Bocvano, Burkino, Kameruno, Centr-Afrika Respubliko, Respubliko Kongo, Kongo Kinŝasa, Eburbordo, Gabono, Ganao, Gvineo, Kenjo, Liberio, Madagaskaro, Malavio, Mozambiko, Niĝerio, Ruando, Sieraleono, Sudafriko, Sudano, Svazilando, Tanzanio, Ugando, Zambio, kaj Zimbabvo.

Taksonomio
En molekulgenetika studo de Sorenson kaj Payne (2005), la dikbeka kukolo ŝajne estas plej proksime parenca al la koeloj, konsistantaj el la nana koelo (Microdynamis parva) kaj la veraj koeloj (Eudynamys), kvankam la pruvoj ne estis tre fortaj kaj plia esplorado estis necesa.Sorenson, Michael D.; Payne, Robert B. (2005). "A molecular genetic analysis of cuckoo phylogeny". In Payne, Robert B. The Cuckoos. Oxford University Press. pp. 90, 93. .

Teritorio kaj habitato
La dikbeka kukolo troviĝas en humidaj ĝis subhumidaj arbaroj kaj ĉeriveraj arbaroj de Gvineo en la nordokcidento ĝis Mozambiko en la sudoriento, kvankam ĝi forestas de grandaj areoj de la Konga Baseno. BirdLife International (2016). "Pachycoccyx audeberti". IUCN Red List of Threatened Species. 2016 e.T22683823A93003301. doi:10.2305/IUCN.UK.2016-3.RLTS.T22683823A93003301.en. Alirita la 12an de Novembro 2021. Johnsgard, Paul A.; The Avian Brood Parasites: Deception at the Nest; pp. 159-161  Ĝi antaŭe troviĝis en la pluvarbaroj de nordorienta Madagaskaro, sed ne estis raportita de tiu insulo ekde 1922.Langrand, Olivier; Guide to the Birds of Madagascar; pp. 212-213.  En siaj plej sudaj regionoj la dikbeka kukolo estas parte migranta, pasigante la sudan sekan sezonon en Orienta Afriko.Newman, Kenneth; Newman's Birds of Southern Africa; p. 232. 

Kutimaro

Ĝi estas tipa kukolo laŭ konduto, manĝante harplenajn raŭpojn, sed ankaŭ havante fortan preferon por akridoj kaj mantoj.MacLean, Gordon; Roberts' Birds of Southern Africa (Sesa Eldono); p. 330 

Reproduktado
La dikbeka kukolo estas specialigita nestoparazito de Prionopedoj, konata pro preskaŭ ekskluzive parazitado de tri specioj: la ruĝbeka kaj la kaŝtanfrunta kaskolanioj en ĝia orienta teritorio kaj la kaŝtanventra kaskolanio en Okcidenta Afriko, do limigante ĝian reproduktan teritorion al fermita kanopea arbaro de la gastiganto en ĉi tiu regiono. En la kazo de la bone studita ruĝbeka kaskolanio, la dikbeka kukolo kaŭzis probable la plej draman redukton en nesta sukceso de iu ajn nestoparazita birdo, kaj unu grupo de kaskolanioj estis nekapablaj reprodukti iujn ajn da siaj propraj nestuloj dum kvin jaroj kaj dek reproduktaj provoj, kun entute inter 35 kaj 55 procentoj de nestoj parazititaj. Estas preskaŭ certe, ke la formortintaj madagaskaraj subspecioj parazitis Vangaedojn, kiuj estas parencaj al la kaskolanioj (Prionopedoj). La parazitadon de ĉi tiu specio al la kaskolanioj povas kompletigi la simile granda nigra kukolo, kiu ekskluzive parazitas Malakonotedojn.

Referencoj

Eksteraj ligiloj
 Bildoj ĉe ADW
 Dikbeka kukolo - Speciteksto en The Atlas of Southern African Birds.

 BirdLife International 2004.  Pachycoccyx audeberti.   2006 IUCN Ruĝa Listo de Minacataj Specioj. 24a de Julio 2007.

Kategorio:Nestoparazitoj
Kategorio:Kukoloformaj
Kategorio:Kukoledoj
Kategorio:Afrotropisa faŭno
Kategorio:Birdoj de Afriko